I vinterferieugerne kan LEGO-fans afprøve deres arkitekttalenter af på Utzon Center.

Selvom nordjyderne altid må vente tålmodigt på vinterferien gennem uge syv, så har man flere steder i Nordjylland skruet op for vinterferieaktiviteterne på regionens attraktioner. Det sker fordi mange andre danskere er rejst til Nordjylland i deres vinterferie. En af de attraktioner, der er åbne, er Utzon Center, hvor man blandt andet har lukket op for LEGO-workshops i både uge syv og uge otte. I denne uge er det ikke noget problem, at få en plads på workshoppen. Men man skal være mere heldig, hvis man har LEGO-fans i sin børneflok og vil have en plads i næste uge. For her er interessen meget større.